**แนวปฏิบัติ**

**การจัดการเรียนการสอน**

**โดยใช้สื่อการศึกษาทางไกลผ่านดาวเทียม**

**(Distance Learning Television: DLTV )**



**สำนักงานเขตพื้นที่การศึกษาประถมศึกษาขอนแก่น เขต 1**

**สำนักงานคณะกรรมการการศึกษาขั้นพื้นฐาน**

**กระทรวงศึกษาธิการ**

**คำนำ**

**สารบัญ**

 **หน้า**

**คำนำ ก**

**สารบัญ ข**

บทนำ 1

แนวทางการบริหารจัดการ 8

แนวทางในการจัดการเรียนการสอน 13

บทบาทของผู้เกี่ยวข้อง 17

สรุปและข้อเสนอแนะ 22

เอกสารอ้างอิง 24



**บทนำ**

สังคมในปัจจุบัน ความก้าวหน้าด้านเทคโนโลยีสมัยใหม่เกิดการเปลี่ยนแปลงและพัฒนาขึ้นอย่างรวดเร็วมาก และได้เข้ามามีบทบาทในชีวิตประจำวันของทุกคน โดยเฉพาะในวงการศึกษา ตลอดจนวิวัฒนาการเกี่ยวกับองค์ความรู้เพิ่มขึ้นอย่างรวดเร็วเป็นทวีคูณ การให้เด็กได้เข้าถึงความรู้ได้รวดเร็วและได้มาก โดยผ่านระบบเทคโนโลยีสมัยใหม่ เช่น อินเทอร์เน็ต และคอมพิวเตอร์ เป็นต้น จึงเป็นข้อได้เปรียบที่จะส่งผลต่อคุณภาพนักเรียนและคุณภาพการศึกษา โดยพระราชบัญญัติการศึกษาแห่งชาติ พุทธศักราช 2542 กำหนดให้นักเรียนใช้เทคโนโลยีได้ และใช้เป็นเครื่องมือในการแสวงหาความรู้

ในปีการศึกษา 2558 สำนักเขตพื้นที่การศึกษาประถมศึกษาขอนแก่น เขต 1 มีโรงเรียนขนาดเล็ก จำนวน 100 โรงเรียน มีนักเรียน จำนวน 6,500 คน และครู จำนวน 1,250 คน โรงเรียนจำนวนมากประสบปัญหาสำคัญ คือ การขาดครูผู้สอนหรือมีครูไม่ครบชั้น ครูสอนไม่ตรงวิชาเอกหรือตรงตามความถนัด ขาดแคลนทรัพยากรด้านงบประมาณ สื่อ อุปกรณ์การเรียนการสอน และผลจากการประเมินของสำนักรับรองมาตรฐานและประเมินคุณภาพการศึกษา (สมศ.) ในรอบที่สอง มีโรงเรียนหลายโรงเรียนไม่ผ่านการรับรองคุณภาพ

สำนักงานเขตพื้นที่การศึกษาประถมขอนแก่น เขต 1 ได้ตระหนักและให้ความสำคัญกับปัญหาดังกล่าว จึงได้หาแนวทางในการพัฒนาและยกระดับคุณภาพการศึกษาของสถานศึกษาสุพรรณบุรี เขต 1 ที่ประสบปัญหา จึงได้นำแนวคิดการสอนทางไกลของโรงเรียนวังไกลกังวลและโรงเรียนขนาดเล็ก สังกัดสำนักงากนเขตพื้นที่การศึกษาประถมศึกษาประยุกต์ใช้เทคโนโลยีเพื่อพัฒนาคุณภาพการเรียนการสอนด้วยเทคโนโลยีการศึกษาทางไกลในโรงเรียน ซึ่งมี 3 ลักษณะ ได้แก่

 1. การจัดการเรียนการสอนโดยใช้สื่อการศึกษา

ทางไกลผ่านดาวเทียม

 (Distance Learning Television: DLTV )

2. การจัดการเรียนการสอนโดยใช้สื่อวีดิทัศน์

ระบบดิจิทัล (Digital Video Disc: DVD)

 3.การจัดการเรียนการสอนโดยใช้สื่ออิเล็กทรอนิกส์ (Electronics Learning: e-Learning)

 โดยให้โรงเรียนเลือกลักษณะใดลักษณะหนึ่ง หรือหลายลักษณะ และนำไปใช้จัดการเรียนการสอนในโรงเรียน ตามความเหมาะสมกับบริบทของตน

**การจัดการเรียนการสอนโดยใช้สื่อการศึกษาทางไกลผ่านดาวเทียม**

**(Distance Learning Television: DLTV )**

การเรียนการสอนทางไกลผ่านดาวเทียมจากโรงเรียนวังไกลกังวล อำเภอหัวหิน จังหวัดประจวบคีรีขันธ์ ซึ่งเป็นโรงเรียนในพระบรมราชูปถัมภ์ จัดการเรียนการสอนด้วยระบบทางไกลผ่านดาวเทียมเพื่อสนองพระบรมราโชบายของพระบาทสมเด็จพระเจ้าอยู่หัวภูมิพลอดุลยเดช เรื่องการเรียนรู้ตลอดชีวิต เป็นต้นแบบในการจัดการศึกษาตามแนวพระราชดำริเศรษฐกิจพอเพียง ทั้งยังเป็นแนวทางสำหรับพัฒนาครู ในแต่ละสาขาวิชาให้มีคุณภาพสูงขึ้นและร่วมมือกับกระทรวงศึกษาธิการ เพื่อพัฒนาคุณภาพผู้เรียนในด้านต่าง ๆ ทั้งในเขตเมืองและในชนบท ถิ่นทุรกันดาร ให้มีมาตรฐานเท่าเทียมกัน จากการสอนของครูคนเดียวกันและในเวลาเดียวกัน การศึกษาทางไกลผ่านดาวเทียมเปรียบเสมือนทุกโรงเรียนได้ครูเพิ่มขึ้นหรือเรียกว่า “ครูพระราชทาน” จึงเกิดประโยชน์ต่อโรงเรียน ครู ผู้บริหารโรงเรียนและผู้สนใจทั่วไปที่สามารถนำมาใช้ในการพัฒนาการบริหารการศึกษา พัฒนาการจัดการเรียนรู้ของครู เพิ่มประสิทธิภาพการเรียนรู้ของนักเรียนและการศึกษาตามอัธยาศัยหรือผู้สนใจได้เป็นอย่างดี การจัดการเรียนการสอนทางไกลผ่านดาวเทียม เป็นการจัดการเรียนการสอนโดยการเปิดรับสัญญาณออกอากาศทางสถานีวิทยุโทรทัศน์การศึกษาทางไกลผ่านดาวเทียมซึ่งถ่ายทอดสดการจัดการเรียนการสอนจากโรงเรียนวังไกลกังวล อำเภอหัวหิน จังหวัดประจวบคีรีขันธ์ ชั้นประถมศึกษาปีที่ 1-6 ทางช่อง DLTV 1 – DLTV 6 ชั้นมัธยมศึกษาปีที่ 1-3 ทางช่อง DLTV 7 – DLTV 9 ซึ่งโรงเรียนต่าง ๆ ทั้งในประเทศและต่างประเทศสามารถเปิดรับสัญญาณออกอากาศการจัดการเรียนการสอนได้พร้อมๆ กัน ในเวลาเดียวกัน โดยสามารถเปิดรับสัญญาณได้ตามความต้องการของระดับชั้นที่เปิดสอน ถือได้ว่าการจัดการเรียนการสอนทางไกลผ่านดาวเทียม เป็นระบบการเรียนการสอนแบบซิงโครนัส Synchronous ระหว่างผู้เรียนและผู้สอนอยู่ในเวลาเดียวกัน เป็นแบบเรียลไทม์ เน้นผู้สอนเป็นศูนย์กลาง

(ยืน ภู่วรวรรณ และสมชาย นำประเสริฐชัย. 2546)

4

**วัตถุประสงค์**

เพื่อใช้เป็นแนวทางในการจัดการเรียนการสอนโดยใช้สื่อการศึกษาทางไกลผ่านดาวเทียม (Distance Learning Television: DLTV ) ได้อย่างมีประสิทธิภาพและประสิทธิผล

**กลุ่มเป้าหมาย**

กลุ่มเป้าหมายในการจัดการเรียนการสอนโดยใช้สื่อการศึกษาทางไกลผ่านดาวเทียม(Distance Learning Television: DLTV ) ที่เป็นผู้ปฏิบัติโดยตรงและผู้เกี่ยวข้อง ได้แก่ ผู้บริหารระดับเขตพื้นที่ ศึกษานิเทศก์ ผู้บริหารโรงเรียน ครู นักเรียน ผู้ปกครอง กรรมการสถานศึกษา และผู้เกี่ยวข้อง

ปัจจัยสำคัญในการจัดการเรียนการสอนโดยใช้สื่อการศึกษาทางไกลผ่านดาวเทียม

การนำแนวทางการจัดการเรียนการสอนโดยใช้สื่อการศึกษาทางไกลผ่านดาวเทียมมาใช้ มีปัจจัยสำคัญที่เกี่ยวข้อง คือ

1. โรงเรียนต้องมีเครื่องรับสัญญาณดาวเทียมและโทรทัศน์

2. ผู้เกี่ยวข้องต้องมีความรู้ความเข้าใจ เห็นความสำคัญของการจัดการเรียนการสอนโดยใช้สื่อการศึกษาทางไกลผ่านดาวเทียมและดำเนินงานอย่างจริงจังต่อเนื่อง

3. นักเรียนต้องเข้าใจ วิธีการเรียนการสอน โดยใช้สื่อการศึกษาทางไกล ผ่านดาวเทียมที่ถูกต้อง มีวินัยในการเรียน มีทักษะพื้นฐานเหมาะสมกับระดับชั้น เพื่อให้สามารถปฏิบัติกิจกรรมได้ทันกำหนดของโรงเรียนต้นทาง (โรงเรียนวังไกลกังวล)

 4. โรงเรียนต้องวางแผนการบริหารจัดการอย่างเป็นระบบ เพื่อให้สามารถชมรายการได้ครบถ้วนตามตารางออกอากาศของโรงเรียนต้นทาง (โรงเรียนวังไกลกังวล)

6

 โรงเรียนสามารถนำมาประยุกต์ใช้ได้ตามความเหมาะสมกับบริบทของโรงเรียน ซึ่งถ้าโรงเรียนนำแนวทาง

 การจัดการเรียนการสอนโดยใช้สื่อการศึกษาทางไกลผ่านดาวเทียมมาใช้อย่างถูกต้องจริงจังและต่อเนื่อง จะส่งผลให้นักเรียนมีผลสัมฤทธิ์ทางการเรียนสูงขึ้นและมีคุณภาพตามเป้าหมายของสำนักงานเขตพื้นที่การศึกษาและหลักสูตร



**สิ่งที่คาดหวัง**

นักเรียนมีผลสัมฤทธิ์ทางการเรียนสูงขึ้นและมีคุณลักษณะอันพึงประสงค์ตามหลักสูตร





**แนวทางการบริหารจัดการ**

 การบริหารจัดการการจัดการเรียนการสอนโดยใช้สื่อการศึกษาทางไกลผ่านดาวเทียม (Distance Learning Television: DLTV ) ให้เกิดประสิทธิภาพและเกิดประโยชน์สูงสุดต่อผู้เรียน มีแนวทางดำเนินการ ดังนี้

**1.การเตรียมความพร้อม**

 โรงเรียนดำเนินการเตรียมความพร้อมด้านต่าง ๆ ก่อนที่จะจัดการเรียนการสอนทางไกลผ่านดาวเทียม ดังนี้

**1.1 ด้านบุคลากร**

 1. สร้างความตระหนักแก่บุคลากรในโรงเรียนเพื่อให้เห็นความจำเป็น และความสำคัญของการสอนโดยใช้สื่อการศึกษาทางไกลผ่านดาวเทียม

 2.วิเคราะห์สภาพปัจจุบัน ปัญหาด้านต่าง ๆ ของการจัดการเรียนการสอนในโรงเรียนและวางแผนการเรียนการสอนโดยใช้สื่อการศึกษาทางไกลผ่านดาวเทียมให้เหมาะสมกับบริบทของโรงเรียน

 3. พัฒนาความรู้ความเข้าใจระบบ วิธีการจัดการเรียนการสอนโดยใช้สื่อการศึกษาทางไกลผ่านดาวเทียมอย่างชัดเจน

 4. ประชุมชี้แจงคณะกรรมการสถานศึกษา ผู้ปกครองนักเรียน เพื่อสร้างความเข้าใจและขอความร่วมมือในการดำเนินงานจัดการการเรียนการสอนโดยใช้สื่อการศึกษาทางไกลผ่านดาวเทียมให้ประสบความสำเร็จ

 **1.2 ด้านอุปกรณ์และสื่อ**

 1. จัดหาเครื่องรับสัญญาณดาวเทียมและโทรทัศน์ขนาดเหมาะสมกับห้องเรียนและจำนวนนักเรียน กรณีมีจำนวนนักเรียนน้อยกว่า 20 คน/ห้อง โทรทัศน์ควรมีขนาด 21 นิ้ว ขึ้นไป และกรณีมีจำนวนนักเรียนมากกว่า 20 คน/ห้องโทรทัศน์ควรมีขนาดไม่ต่ำกว่า 29 นิ้ว

 2. ติดตั้งโทรทัศน์ให้มีความสูงเหมาะสมกับระดับสายตานักเรียน คือ ประมาณ 1.50 – 1.60 เมตร ระยะห่างจากนักเรียนแถวหน้าสุดถึงโทรทัศน์ ประมาณ 2.00 – 3.00 เมตร หรือตามความเหมาะสมเพื่อไม่ให้เกิดผลกระทบต่อสายตาของนักเรียน

 **1.3 ด้านเอกสาร**

 1. จัดหาคู่มือครูสอนทางไกลผ่านดาวเทียมสำหรับโรงเรียนปลายทางให้เพียงพอ โดยติดต่อขอรับได้ที่มูลนิธิการศึกษาทางไกลผ่านดาวเทียม กระทรวงศึกษาธิการ หรือค้นหาจากเว็บไซต์ (<http://www.dlf.ac.th>)

 2. ปรับปรุงหลักสูตรสถานศึกษาและโครงสร้างเวลาเรียนของโรงเรียนให้สอดคล้องกับโครงสร้างเวลาเรียนของโรงเรียนวังไกลกังวลตามความเหมาะสม

 3. กำหนดการเรียนรู้แต่ละกลุ่มสาระการเรียนรู้ให้สัมพันธ์กับคู่มือครูสอนทางไกลผ่านดาวเทียมสำหรับโรงเรียนปลายทาง

 4. จัดทำแผนการจัดการเรียนรู้ของครูโรงเรียนปลายทางให้สัมพันธ์กับโรงเรียนต้นทาง เพื่อให้ครูเห็นภาพตลอดแนวและดำเนินกิจกรรมได้อย่างต่อเนื่อง

 5. จัดทำตารางสอนของโรงเรียนให้สอดคล้องกับ

ตารางออกอากาศแต่ละวันจากสถานีวิทยุโทรทัศน์การศึกษาทางไกลผ่านดาวเทียม

**2.การจัดครูเข้าสอน**

 การจัดชั้นเรียนและจัดครูเข้าสอนต้องจัดให้เหมาะสมกับจำนวนบุคลากรของโรงเรียน กรณีมีครูไม่ครบชั้นเรียน ครู 1 คน อาจต้องกำกับดูแลนักเรียน 2 ห้องเรียนในขณะรับสัญญาณ

การออกอากาศจากโรงเรียนวังไกลกังวล ซึ่งครูที่รับผิดชอบนักเรียน 2 ห้องเรียนต้องวางแผนการใช้เวลา ควบคุมและให้คำแนะนำนักเรียนอย่างเหมาะสม

**3. กำหนดเวลาเรียน**

 การกำหนดเวลาเรียน ควรกำหนดเวลาเข้าเรียน เลิกเรียนและให้ โรงเรียนให้เหมาะสมไม่เป็นอุปสรรคต่อการเรียนการสอนตามตารางออกอากาศจากสถานีวิทยุโทรทัศน์ทางไกลผ่านดาวเทียม เพื่อใช้จัดกิจกรรมพิเศษหรือซ่อมเสริมนักเรียน

 ดำเนินการจัดกิจกรรมการเรียนการสอนโดยใช้สื่อการศึกษาทางไกลผ่านดาวเทียมตามตารางออกอากาศของแต่ละชั้น ตั้งแต่วันจันทร์ถึงวันศุกร์ เริ่มเวลา 08.30 น. ถึง 14.30 น. (ระดับชั้นประถมศึกษาปีที่ 1-6) และ ระหว่างเวลา 08.30 น. ถึง 15.30 (ระดับชั้นมัธยมศึกษาปีที่ 1-3)

**4.การนิเทศ**

 ควรดำเนินการนิเทศ ติดตามและประเมินผลการจัดการเรียนการสอนโดยใช้สื่อการศึกษาทางไกลผ่านดาวเทียมเป็นระยะ ๆ เพื่อปรับปรุงแก้ไขหรือพัฒนา

**5. การสรุปผลและรายงาน**

 สรุปผลการดำเนินงานการจัดการเรียนการสอนโดยใช้สื่อการศึกษาทางไกลผ่านดาวเทียมเมื่อสิ้นภาคเรียนและสิ้นปีการศึกษา



**แนวทางในการจัดการเรียนการสอน**

 การจัดการเรียนการสอนโดยใช้สื่อการศึกษาทางไกลผ่านดาวเทียม (Distance Learning Television: DLTV) ครูผู้สอนควรดำเนินการตามขั้นตอน ดังนี้

**1. ขั้นเตรียมสอบ**

 1.1 ศึกษา ทบทวน หลักสูตรสถานศึกษา โครงสร้างเวลาเรียนแต่ละกลุ่มสาระการเรียนรู้เพื่อปรับปรุงให้สอดคล้องกับโครงสร้างเวลาเรียนของโรงเรียนวังไกลกังวล

 1.2 ศึกษาหน่วยการเรียนรู้ กำหนดการจัดการเรียนรู้ของโรงเรียนเพื่อพิจารณาเทียบเคียงกับ ผังมโนทัศน์และกำหนดการเรียนรู้จากคู่มือครูสอนทางไกลผ่านดาวเทียมสำหรับโรงเรียนปลายทาง

 1.3 ศึกษาแผนการจัดการเรียนรู้ตามคู่มือครูสอนทางไกล

ผ่านดาวเทียมสำหรับโรงเรียนปลายทาง แล้วจัดทำแผนการจัด

การเรียนรู้ของตนเอง โดยระบุรายการสื่อเอกสาร ใบงานที่ต้องเตรียมและกิจกรรมที่ต้องปฏิบัติทั้งก่อนเรียน ระหว่างเรียนและหลังรับชมการจัดการเรียนรู้จากรายการที่ออกอากาศแต่ละครั้งเพื่อให้ครูเห็นภาพตลอดแนวและดำเนินการจัดกิจกรรมได้อย่างต่อเนื่อง

 1.4 วางแผนการจัดการในชั้นเรียนเพื่อให้นักเรียนได้เรียน

ตามตารางออกอากาศ ดังนี้

 กรณีครูสอน 1 ห้องเรียน สามารถอยู่กำกับชั้นเรียนได้ตลอดเวลา ควรเตรียมการสนทนา แนะนำเพิ่มเติม ทั้งการนำเข้าสู่บทเรียน การปฏิบัติกิจกรรมระหว่างเรียน และสรุปบทเรียน

 กรณีได้รับมอบหมายให้สอนมากกว่า 1 ห้องเรียนในเวลาเดียวกันครูต้องเตรียมมอบหมายงานและชี้แจงขั้นตอนการเรียนทางไกลของนักเรียนแต่ละชั้นให้นักเรียนเข้าใจ ครูผู้สอนต้องพิจารณาว่าจะไปกำกับการเรียนของนักเรียนชั้นใด เวลาใดอย่างไร

 1.5 เตรียมสื่อ วัสดุ อุปกรณ์ ใบงาน ใบความรู้และกิจกรรมเสริม ตามที่คู่มือครูสอนทางไกลผ่านดาวเทียมกำหนดสำหรับโรงเรียนปลายทางหรืออาจประยุกต์ตามความเหมาะสมกับท้องถิ่นและความจำเป็น

 1.6 จัดนักเรียนเข้าเรียนตามตารางออกอากาศ เพื่อให้สามารถปฏิบัติกิจกรรมการเรียนการสอนได้อย่างครบถ้วน กรณีไม่สามารถรับชมรายการออกอากาศได้ในแต่ละครั้งครูต้องจัดกิจกรรมสอนเพิ่มเติมให้แก่นักเรียน

 1.7 จัดวางเครื่องรับโทรทัศน์ให้เหมาะสม นักเรียนสามารถ

 1.8 มองเห็นได้ชัดเจน ทั่วถึง และตรวจสอบเครื่องรับสัญญาณในด้านการส่งสัญญาณออกอากาศจากสถานีวิทยุโทรทัศน์การศึกษาทางไกลผ่านดาวเทียม ก่อนถึงเวลาออกอากาศตามตารางเพื่อเตรียมพร้อม

 1.9 จัดสภาพห้องเรียนให้เหมาะสมเอื้อต่อการปฏิบัติกิจกรรมตามแผนการจัดการเรียนรู้ในแต่ละครั้ง

**2. ขั้นจัดการเรียนการสอน**

 2.1 ครูนำเข้าสู่บทเรียน เพื่อเชื่อมโยงความรู้เดิมกับความรู้ใหม่แก่นักเรียนให้สามารถเข้าใจเนื้อหาอย่างต่อเนื่อง

 2.2 เปิดรับสัญญาณการออกอากาศการจัดกิจกรรมการเรียนรู้จากสถานีวิทยุโทรทัศน์การศึกษาทางไกลผ่านดาวเทียมและปฏิบัติกิจกรรมตามโรงเรียนต้นทาง

 2.3 กำกับ ดูแล สังเกตพฤติกรรมการเรียนรู้ของนักเรียน

ครูแนะนำอธิบายเพิ่มเติมตามความจำเป็น กรณีครูต้องสอนมากกว่า 1 ห้องเรียนในเวลาเดียวกันควรศึกษากิจกรรมตามแผนการจัดการเรียนรู้อย่างละเอียด เพื่อวางแผนการใช้เวลาในการหมุนเวียน สับเปลี่ยนการกำกับดูแลห้องเรียนได้อย่างเหมาะสม

**3. ขั้นสรุป**

 3.1 ครูและนักเรียนร่วมกันสรุปนักเรียน สาระสำคัญจาก

การเรียนแต่ละครั้ง

 3.2 ติดตาม ตรวจสอบการทำแบบฝึกหัด ชิ้นงานของนักเรียนแต่ละคน

**4. ชั้นวัดและประเมินผล**

 ดำเนินการวัดผลและประเมินผล เมื่อกิจกรรมการเรียนการสอนสิ้นสุดลงในแต่ละครั้ง แต่ละหน่วยการเรียนรู้ เพื่อให้ทราบว่าผลการเรียนบรรลุจุดประสงค์การเรียนรู้หรือไม่ มากน้อยเพียงใด แล้ววิเคราะห์เพื่อปรับปรุงแก้ไขหรือพัฒนาต่อไป

**5. ขั้นบันทึกผลหลังสอน**

 ครูบันทึกผลการจัดการเรียนรู้ในแต่ละครั้งหลังการจัดการเรียนรู้สิ้นสุดลง โดยมีหัวข้อ ดังนี้ ชื่อกลุ่มสาระการเรียนรู้ ชั้นที่สอน หน่วยการเรียนรู้ เนื้อหากิจกรรมการเรียนการสอน สรุปผล และบันทึกผลหลังสอน

**6. ขั้นสอนซ่อมเสริม**

 ครูจัดกิจกรรมการสอนซ่อมเสริมนอกตารางออกอากาศ

เพื่อช่วยเหลือนักเรียนที่ไม่บรรลุจุดประสงค์การเรียนรู้หรือให้ความรู้เพิ่มเติมแก่นักเรียน

**บทบาทของผู้เกี่ยวข้อง**

บทบาทของผู้เกี่ยวข้องในการจัดการสอนโดยใช้สื่อการศึกษาทางไกลผ่านดาวเทียมอย่างมีประสิทธิภาพควรดำเนินการ ดังนี้

**1. ผู้บริหารโรงเรียน**

 1.1 ศึกษาหลักสูตรการจัดการเรียนการสอนทางไกล

ผ่านดาวเทียมของโรงเรียนวังไกลกังวลและหลักสูตรสถานศึกษา เพื่อปรับปรุงหลักสูตรให้สอดคล้องกันและสัมพันธ์กับระเบียบว่าด้วยการวัดและประเมินผลของโรงเรียน

 1.2 ประชุมชี้แจงสร้างความตระหนัก และความเข้าใจแก่ผู้เกี่ยวข้องทุกฝ่าย

 1.3 จัดหาวัสดุ อุปกรณ์ เครื่องรับสัญญาณ และดำเนินการติดตั้งระบบให้พร้อมใช้งานอยู่เสมอ

 1.4 แต่งตั้งให้ครูรับผิดชอบการจัดการเรียนการสอนอย่างเหมาะสมกับบุคลากรของโรงเรียน โดยเฉพาะกรณีครูไม่ครบชั้นเรียน

 1.5 มอบหมายให้ครูจัดตารางสอน ตารางกิจกรรมต่างๆ ตลอดจนแผนการจัดการเรียนรู้ของโรงเรียนให้สัมพันธ์กับตารางออกอากาศจากสถานีวิทยุโทรทัศน์การศึกษาทางไกลผ่านดาวเทียม

 1.6 นิเทศ ติดตามการจัดทำแผนการจัดการเรียนรู้ การบันทึกผลหลังการเรียนรู้ การจัดทำเอกสารที่เกี่ยวข้องต่าง ๆ การจัดกิจกรรมการเรียนรู้ตามตารางออกอากาศจากสถานีวิทยุโทรทัศน์การศึกษาทางไกลผ่านดาวเทียม

18

 1.7 ประเมินผลการดำเนินงานการจัดการเรียนการสอนทางไกลผ่านดาวเทียมเป็นรายเดือน รายภาคเรียน และสิ้นปีการศึกษา รายงานผลผู้เกี่ยวข้องทุกฝ่ายตามความเหมาะสม เพื่อให้ได้ข้อมูลในการปรับปรุงแก้ไขหรือพัฒนาอย่างต่อเนื่อง

 1.8 ประชาสัมพันธ์ผลการดำเนินงานให้ผู้เกี่ยวข้องทราบ

**ครูผู้สอน**

 2.1 ศึกษา ทบทวน หลักสูตรสถานศึกษา โครงสร้างเวลาเรียนแต่ละกลุ่มสาระการเรียนรู้ เพื่อปรับปรุงให้สอดคล้องกับโครงสร้างเวลาเรียนของโรงเรียนวังไกลกังวล

 2.2 ศึกษาหน่วยการเรียนรู้ กำหนดการจัดการเรียนรู้ของโรงเรียนเพื่อพิจารณาเทียบเคียงกับผนังมโนทัศน์และกำหนดการเรียนรู้จากคู่มือครูสอนทางไกลผ่านดาวเทียม

 2.3 จัดทำตารางสอนของโรงเรียนให้สอดคล้องกับตารางออกอากาศ แต่ละวันจากสถานีวิทยุโทรทัศน์การศึกษาทางไกลผ่านดาวเทียม

 2.4 ศึกษาแผนการจัดการเรียนรู้ตามคู่มือครูสอนทางไกลผ่านดาวเทียมสำหรับโรงเรียนปลายทาง แล้วจัดทำแผนการจัด

การเรียนรู้ของตนเองขึ้น โดยระบุรายการสื่อ เอกสาร ใบงานที่ต้องเตรียมและกิจกรรมที่ต้องปฏิบัติทั้งก่อน ระหว่างและหลังรับชมรายการการจัดการเรียนรู้จากรายการที่ออกอากาศแต่ละครั้ง เพื่อให้เห็นภาพตลอดแนวและดำเนินการจัดกิจกรรมได้อย่างต่อเนื่อง

 2.5 วางแผนการจัดการในชั้นเรียน เพื่อให้นักเรียนสามารถเรียนตามตารางออกอากาศ ดังนี้

 1) กรณีครูสอน 1 ห้องเรียนสามารถอยู่กำกับชั้นเรียนได้ตลอดเวลา ควรต้องเตรียมการสนทนา แนะนำเพิ่มเติม ทั้งการนำเข้าสู่บทเรียน การปฏิบัติกิจกรรมระหว่างเรียน และสรุปบทเรียน

 2) กรณีได้รับมอบหมายให้สอนมากกว่า 1 ห้องเรียนในเวลาเดียวกัน ครูต้องเตรียมมอบหมายและขั้นตอนการเรียนทางไกลของนักเรียนแต่ละชั้นให้นักเรียนเข้าใจ ครูผู้สอนต้องพิจารณาว่าจะไปกำกับการเรียนของนักเรียนชั้นใด เวลาใด อย่างไร

 2.6 เตรียมสื่อ วัสดุอุปกรณ์ ใบงาน ใบความรู้และกิจกรรมเสริม ตามที่คู่มือครูสอนทางไกลผ่านดาวเทียมกำหนด หรืออาจประยุกต์ตามความเหมาะสมกับท้องถิ่นและความจำเป็น

 2.7 ร่วมจัดการเรียนการสอนไปพร้อมกับโรงเรียนต้นทางและให้นักเรียนสามารถปฏิบัติกิจกรรมการเรียนตามตารางออกอากาศแต่ละครั้งอย่างครบถ้วนและครูต้องอยู่กำกับดูแล แนะนำนักเรียนอย่างต่อเนื่อง

 2.8 สรุปสาระสำคัญในแต่ละครั้งร่วมกับนักเรียนหลังจากกิจกรรมการเรียนการสอนทางไกลผ่านดาวเทียมสิ้นสุดลง

 2.9 วัดและประเมินผลเมื่อกิจกรรมการเรียนการสอนสิ้นสุดลงในแต่ละครั้ง แต่ละหน่วยการเรียนรู้ เพื่อให้ทราบว่าผลการเรียนบรรลุจุดประสงค์การเรียนรู้หรือไม่ มากน้อยเพียงใด แล้ววิเคราะห์เพื่อปรับปรุงแก้ไขหรือพัฒนาต่อไป

 2.10 บันทึกผลการจัดการเรียนรู้ในแต่ละครั้ง

 2.11 จัดกิจกรรมซ่อมเสริมนอกตารางออกอากาศ เพื่อช่วยเหลือนักเรียนที่ไม่บรรลุจุดประสงค์การเรียนรู้หรือให้ความรู้เพิ่มเติมแก่นักเรียน

 2.12 ดำเนินการวัดและประเมินผลการจัดการเรียนรู้ปลายภาค/ปลายปี ตามระเบียบการวัดและประเมินผลของโรงเรียน ทั้งนี้ต้องมีความสอดคล้องกับการจัดการเรียนการสอนที่ผ่านมา

**3. นักเรียน**

 3.1 ทำความเข้าใจวิธีการเรียนรู้จากการเรียนการสอนโดยใช้สื่อการศึกษาทางไกลผ่านดาวเทียมตามที่ครูแนะนำ

 3.2 จัดเตรียมวัสดุ อุปกรณ์การเรียน เพื่อใช้ในการจัดกิจกรรมแต่ละครั้งตามที่ครูมอบหมาย

 3.3 เข้าห้องเรียนตรงเวลาตามที่โรงเรียนกำหนด

 3.4 ตั้งใจปฏิบัติกิจกรรมการเรียนรู้ตามขั้นตอนพร้อม ๆ กับโรงเรียนต้นทาง

 3.5 ทำแบบฝึกหัด ใบงาน หรือตอบคำถามที่ครูโรงเรียนต้นทางมอบหมาย

 3.6 ซักถามครูผู้สอน ถ้ามีข้อสงสัย หรือข้อคิดเห็นที่เกิดขึ้นขณะจัดกิจกรรมการเรียนรู้

 3.7 มีความซื่อสัตย์ต่อตนเองและผู้อื่น เมื่อได้รับมอบหมายจากครูต้นทางให้ตรวจผลงานตนเอง

 3.8 สรุปสาระสำคัญที่ได้รับจาการเรียนรู้แต่ละครั้ง

 3.9 ทบทวนบทเรียน ศึกษาค้นคว้าจากแหล่งการเรียนรู้อื่น ๆ เพิ่มเติม

**4. ผู้ปกครอง**

 4.1 รับทราบและทำความเข้าใจระบบ วิธีการจัดการเรียน

การสอนโดยใช้สื่อการศึกษาทางไกลผ่านดาวเทียมที่โรงเรียนนำมาใช้

 4.2 ตระหนักถึงความสำคัญ ความจำเป็น และประโยชน์ของการเรียนการสอนโดยใช้สื่อการศึกษาทางไกลผ่านดาวเทียม

 4.3 ให้ความร่วมมือ ส่งเสริม สนับสนุน กิจกรรมการเรียน

การสอนของนักเรียนและครู

 4.4 สนับสนุน ส่งเสริม การจัดหาวัสดุ อุปกรณ์ เครื่องมือในการรับสัญญาณจากสถานีวิทยุโทรทัศน์การศึกษาทางไกลผ่านดาวเทียม

 4.5 ติดตาม สอบถามการเรียนของนักเรียน และร่วมมือกับโรงเรียนในการประเมินผลการจัดการเรียนการสอน เพื่อปรับปรุงแก้ไขหรือพัฒนาต่อไปอย่างต่อเนื่อง

**5. คณะกรรมการสถานศึกษาขั้นพื้นฐาน**

 5.1 กำหนดนโยบายร่วมกับโรงเรียน ในการจัดการเรียน

การสอนโดยใช้สื่อการศึกษาทางไกลผ่านดาวเทียม

 5.2 มีส่วนร่วมในการปรับหลักสูตรให้สอดคล้องกับหลักสูตรของโรงเรียนวังไกลกังวล

 5.3 ให้ความเห็นชอบแผนการดำเนินงานการจัดการเรียน

การสอนโดยใช้สื่อการศึกษาทางไกลผ่านดาวเทียม

 5.4 มีส่วนร่วมในการประเมินผลการดำเนินงานของโรงเรียนและประชาสัมพันธ์ผลการดำเนินงาน

**สรุปและข้อเสนอแนะ**

การจัดการเรียนการสอนโดยใช้สื่อการศึกษาทางไกล

ผ่านดาวเทียมจากโรงเรียนวังไกลกังวล ในโรงเรียน มีจุดมุ่งหมายเพื่อ และแก้ปัญหาการขาดแคลนครูหรือครูไม่ครบชั้น การขาดครูสาขาวิชาเอก และการขาดแคลนทรัพยากร ได้แก่ งบประมาณ วัสดุ อุปกรณ์ และสื่อการเรียนการสอนโดยคาดหวังผลลัพธ์สุดท้าย คือผลสัมฤทธิ์ทางการเรียนของนักเรียนสูงขึ้น ที่สำคัญ คือ ให้เด็กทุกคนได้รับโอกาสทางการเรียนรู้ที่เท่าเทียมกัน การจัดการเรียนการสอนในโรงเรียน โดยใช้สื่อการศึกษาทางไกลผ่านดาวเทียม เป็นการนำเทคโนโลยีและสื่ออิเล็กทรอนิกส์ มาประยุกต์ใช้ให้บรรลุวัตถุประสงค์และความคาดหวังที่ตั้งไว้ จะต้องมีเครื่องมือ ปัจจัยต่างๆ เพื่อให้ผู้บริหารโรงเรียน ครูผู้สอน ผู้เกี่ยวข้อง อาทิ

-แนวปฏิบัติการจัดการเรียนการสอนโดยใช้สื่อการศึกษาทางไกลผ่านดาวเทียม (Distance Learning Television: DLTV )

-ความพร้อมของโรงเรียนโดยเฉพาะผู้บริหารต้องมีภาวะผู้นำด้านวิชาสูงสามารถพัฒนา และประยุกต์ใช้เทคโนโลยีได้อย่างมีประสิทธิภาพ มีความเหมาะสมกับบริบทของตน

-ความพร้อมด้านปัจจัยต่าง ๆ ทั้งด้านบุคลากร งบประมาณ วัสดุ อุปกรณ์ สื่อ และการบริหารจัดการ

-ความพยายามปฏิบัติของผู้บริหารโรงเรียน ครู และผู้เกี่ยวข้องจะสามารถขจัดปัญหา ในด้านคุณภาพและมาตรฐานการศึกษากลับคืนมา ซึ่งการจัดการเรียนการสอนโดยใช้สื่อการศึกษาทางไกลผ่านดาวเทียมจากโรงเรียนวังไกลกังวลใช้ในการ แก้ปัญหาครูไม่ครบชั้นเรียน ขาดแคลนครูในสาขาวิชาเอก ยกระดับผลสัมฤทธิ์ทางการเรียนของนักเรียนให้สูงขึ้น และให้โรงเรียนมีมาตรฐานใกล้เคียงกัน

**เอกสารอ้างอิง**

การศึกษาทางไกลผ่านดาวเทียม, มูลนิธิ. **คู่มือครูสอนทางไกลผ่าน**

 **ดาวเทียม โครงการ**การศึกษาทางไกลผ่านดาวเทียม

 โรงเรียนวังไกลกังวล จังหวัดประจวบคีรีขันธ์ ภาค

 เรียนที่ 1 และ 2 ปีการศึกษา 2552.

 กรุงเทพมหานคร:อัมรินทร์พริ้นติ้งแอนด์พับลิซซิ่ง

 , 2552.

ขวัญแก้ว วัชโรทัย. **การศึกษาทางไกลผ่านดาวเทียม: การเรียนรู้**

 **ตลอดชีวิตด้วยเทคโนโลยี.** กรุงเทพมหานคร:

 อัมรินทร์พริ้นติ้งแอนด์พับลิซซิ่ง, 2546.

เขตพื้นที่การศึกษาประถมศึกษาสุพรรณีบุรี เขต 1 สำนักงาน.

 แนวปฏิบัติการจัดการเรียนการสอนโดยใช้สื่อการศึกษาทางไกลผ่าน**ดาวเทียม ( แนวปฏิบัติการจัดการเรียน**

**การสอนโดยใช้สื่อการศึกษาทางไกลผ่านดาวเทียม**

 **(Distance Learning Television: DLTV )** สุพรรณบุรี:

 สำนักงานเขตพื้นที่การศึกษาประถมศึกษาสุพรรณบุรี เขต 1,

 2557.

ยืน ภู่วรวรรณ และสมชาย นำประเสริฐชัย. **ไอซีทีเพื่อ**

 **การศึกษาไทย.** กรุงเทพมหานคร: บริษัทซีเอ็ดยูเคชั่น

 จำกัด, 2546.